**‏**י"ג בחשון, התשע"ז

14/11/2016

מס' סימוכין:282976616

**אל : גב' מיכל קהלני, אחראית בקרות בתי חולים לנכי נפש.**

**הנדון :** **דו"ח בקרה בבית חולים שער מנשה 31.10.16**

השתתפו בבקרה מטעם בית החולים : ד"ר איהם חנות – רופא השיניים המטפל

ד"ר אלי סט – רופא השיניים האחראי על המרפאה הניידת

גב' ויויאן פילשטינסקי – אחות מיון, נאמנת טיפולי שיניים מטעם בית החולים

השתתפו מטעם המשרד : ד"ר עבד מסארוה –אחראי על טיפולי שיניים לנכי נפש באגף לבריאות השן.

ד"ר תהאני זועבי – רופאת השיניים המחוזית.

**רקע :**

מרפאת השיניים הניידת שייכת לעמותה לטיפול למען בריאות הפה, מרפאת האם ממוקמת בנהריה.

הניידת מגיעה לבית החולים בימי שלישי בין השעות 10:00 – 16:00. הרופא המטפל בניידת הוא ד"ר איהם חנות אשר מגיע עם סייעת ועם כל הציוד. הציוד מוחזר למרפאת האם בנהריה לעיקור. הרשומות הרפואיות נשארות בבית החולים.

עבודות השיקום נשלחות למעבדת שיניים זאב שדה מנהריה.

בבית החולים 430 מיטות אשפוז, מתוכם כ- 180 מיטות אשפוז לחולים כרוניים.

טיפולי שיניים מוענקים למטופלים המאושפזים בתקופת אשפוז מעל שנה.

**ממצאי הבקרה :**

1. לבקרה זומנו 8 מטופלים חלקם סיימו טיפול וחלקם במהלך טיפול. בוצעה בדיקה קלינית למטופלים אשר הראתה רמה מקצועית טובה מאוד.

הטיפול כלל : עקירות, טיפול משמר (סילוק אבנית, שחזורים וטיפולי שורש), וטיפול משקם (כתרים, תותבות חלקיות להוצאה, ותותבות שלמות).

המטופלים מרוצים הן מהטיפול והן מהיחס של הרופא.

1. ד"ר חנות מבצע בדיקה שנתית למאושפזים הכרוניים בתוך המחלקות. הבדיקה היא בדיקת סינון (בדיקה הסתכלותית בלבד). מטופלים שנמצאים זקוקים לטיפול מופנים לטיפול במרפאה. המטופלים מגיעים בליווי איש צוות. לאחר הטיפול הרופא מעביר דוח ממוחשב על מהות הטיפול והוראות אחרי הטיפול למחלקה באמצעות תכנת פרומתאוס, וגם דרך איש הצוות שמלווה את המטופל.
2. ד"ר חנות מעביר הדרכה (אחת לשנה) לצוותים במחלקות בנושא השמירה על בריאות הפה והשיניים.

**סיור במחלקות** – בוצע סיור במחלקה פתוחה ב' ובמחלקה סגורה א-4.

במחלקה פתוחה המברשת והמשחה נמצאות אצל המטופלים. הצוות לא מתערב בהיגיינת הגוף.

במחלקה הסגורה לכל מטופל יש מברשת שיניים ומשחה אשר מספק בית החולים או המשפחה. קיים מעמד למברשות בחדר האמבטיה. שמירה על היגיינה כללית והיגיינת הפה מתבצעת בליווי איש צוות אשר דואג גם לצחצוח שיניים כחלק מההיגיינה הכללית.

**סיכום :**

נוהל בריאות הנפש 65.003 מיושם בבית החולים.

הטיפול המבוצע במרפאת השיניים של בית החולים הוא ברמה מקצועית טובה מאוד.

הרופא בודק את המאושפזים ומדריך את הצוותים במחלקות אחת לשנה. עם זאת, המטופלים שהגיעו לבדיקה סבלו מהיגיינה אורלית גרועה. לדברי צוות המחלקה הסגורה א-4, המאושפזים מסרבים לצחצח שיניים.

בחודשים הקרובים, ובאישור פרופ' גרינשפון, תלמידות לשיננות בתיאום עם ד"ר מסארווה יתחילו בפעילות הדרכה לצוותים ולמאושפזים במטרה להטמיע צחצוח שיניים ושמירה על היגיינה אורלית בקרב המאושפזים.

**בברכה,**

**ד"ר תהאני זועבי**

**העתקים :**

**פרופ' ש. רשפון, רופא המחוז.**

**ד"ר א. וולוביק, רופאת נפת חדרה.**

**ד"ר ש. זוסמן , מנהל האגף לבריאות השן.**

**ד"ר ל. נטפוב, מנהלת המחלקה לשירותים דנטליים.**

**ד"ר ע. מסארווה, אחראי טיפול שיניים לנכי נפש.**